คือหนูเป็นประจำเดือนหลังจากไม่เป็นมา1-2เดือน พอเป็นที่นี้หนูก็เลยตัดขนน้องสาวให้มันสั้นทำความสะอาดขณะเป็นประจำเดือนให้ง่ายขึ้น แล้วมันคัน แต่หนูก็ไม่ได้เกา หรืออะไร พอหายก็ไม่คัน ทีนี้พอจะมีsex ตอนผู้ชายสอดเข้าไปมันเจ็บๆแสบๆ ก็เลยหยุด วันต่อมาก็ลองทีนี้สอดไม่เข้าเลยค่ะ เจ็บเหมือนคนยังซิง ลองอีกก็เจ็บ แต่พอไม่ได้มีอะไรกันก็ไม่เจ็บไม่แสบปกติดี คือหนูเป็นอะไรหรอคะ
สวัสดีค่ะ อาการเจ็บแสบขณะมีเพศสัมพันธ์แบบสอดใส่ดังกล่าวมานั้น อาจจะมีสาเหตุมาจากการฉีกขาดของเยื่อบุอวัยวะเพศจากการมีเพศสัมพันธ์ มีช่องคลอดอักเสบจากการติดเชื้อเชื้อแบคทีเรียหรือโพรโทซัวหรือเชื้อรา อาจมาด้วยตกขาวสีเขียว สีขาว หรือเหลือง คัน และมีกลิ่นเหม็นได้ เป็นการแพ้สัมผัสสารเคมีบริเวณอวัยวะเพศเช่น สารจากผ้าอนามัย ถุงยางอนามัย หรือการสวนล้างช่องคลอด หรือมีช่องคลอดแสบและคันจากความแห้ง แต่มักเกิดในหญิงวัยทองหากก่อนหน้านี้เคยมีเพศสัมพันธ์ได้ตามปกติ ก็ไม่น่าใช่ภาวะช่องคลอดตีบตัน หรือภาวะกล้ามเนื้อหดตัวผิดปกติของช่องคลอด อาจจะเป็นการอักเสบ การติดเชื้อ หรือแผลใดๆที่เพิ่งเป็นในเบื้องต้นวรงดการมีเพศสัมพันธ์ไปก่อน ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น และควรไปพบแพทย์ หากแสบคันช่องคลอดมากขึ้นเรื่อยๆ มีตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดร่วมด้วย